**Četrtek, 16.4.2020**

Včeraj ste načrtovali pravilne večkotnike s podano stranico. Danes si bomo pogledali še drugi način. V zvezek si zapišite:

2.način: podan je polmer očrtane krožnice pravilnega n-kotnika

Načrtali bomo pravilni 5-kotnik s polmerom očrtane krožnice 3 cm. (podatke in izračune si zapiši v zvezek)

n = 5
ro = 3 cm

Najprej moramo izračunati, koliko meri središčni kot tega večkotnika.
To že znamo po formuli: $φ$ = $\frac{360°}{n}$ = 360o : 5 = 72o

Postopek si najprej oglejte na povezavi: <https://ucilnice.arnes.si/course/view.php?id=30243>

Odprite video posnetek: Pravilni šestkotnik; Avtor: Romana Šabeder (malo nižje na strani, ki se vam odpre)

Najprej je opisan postopek za načrtovanje 6-kotnika, nato še za 5-kotnik.

Zdaj si pa pripravite geometrijsko orodje (geotrikotnik) in začnimo z načrtovanjem. Sledi še mojim navodilom in si jih zapiši v zvezek. (Če ti bo lažje, lahko spremljaš postopek načrtovanja tudi v DZ na str. 31):

* označimo središče S, narišemo polmer ro = 3 cm in s šestilom narišemo krožnico
* od polmera odmerimo središčni kot 72o, ki smo ga izračunali na začetku naloge
* točki na krožnici, kjer kraka središčnega kota sekata krožnico, označimo z A in B *(1. slika v DZ str.31)*
* povežemo točki A in B, da dobimo stranico večkotnika *(2. slika)*
* v šestilo odmerimo razdaljo med A in B ter jo nanesemo okrog in okrog po krožnici (bodi čimbolj natančen, drugače se ti ne bo izšlo) *(3. slika)*
* označimo še ostala oglišča in jih povežemo v 5-kotnik

Upam, da vam je uspelo.

Na enak način lahko narišemo katerikoli pravilni večkotnik, samo pri vsakem je potrebno najprej izračunati velikost središčnega kota.

V DZ na str. 39 in 40 reši nalogi **19a** in **20a**.

IZZIV: (ni obvezno) V zvezek nariši pravilni 7-kotnik s polmerom očrtane krožnice 4 cm. Če ti uspe, mi izdelek poslikaj in pošlji.

Pomoč vam je na razpolago na naslovu: maja.radosek@guest.arnes.si